Document ID: /roh_data/filtered/fineweb-2-filterrobots_roh.jsonl.gz/7278

Impurtant è la visiun
Simon Jacomet, il fundatur da Zai, è in dals acturs en ils films. L’actur saja ina part; quai che quintia il pli fitg saja la visiun. Els veglian purtar vers anora il sentiment da la manufactura e co quella funcziuneschia. Dasperas veglian els era preschentar il product en la naiv e che quai fetschia tschaffen d’empruvar quel. Cun quests films possian els cuntanscher anc meglier clients internaziunals.
Mussar emoziuns
L’agentura da film Element P ha realisà ils films curts. Sco Daniel Reichenbach, producent tar Element P ha ditg ad RTR, saja Zai ina filosofia cun fitg bleras emoziuns. Impurtant saja stà da mussar tge lavur e tge passiun che stettia davostiers.
RR actualitad 08:00